sagorsarker/bangla-wikipedia huggingface dataset:
মন্টিনিগ্রোতে ইসলাম

মন্টিনিগ্রোতে ইসলাম বলতে মন্টিনিগ্রোর মধ্যে ইসলাম এর অনুগামী, সম্প্রদায় এবং ধর্মীয় প্রতিষ্ঠানকে বোঝায়। এটি খ্রিস্টধর্মের পরে দেশটির দ্বিতীয় বৃহত্তম ধর্ম। ২০১১ সালের আদমশুমারি অনুসারে, মন্টিনিগ্রোর ১১৮,৪৭৭ জন মুসলমান মোট জনসংখ্যার ২০% গঠন করে। মন্টিনিগ্রোর মুসলমানরা বেশিরভাগ সুন্নি শাখায় অন্তর্ভুক্ত। পিউ গবেষণা কেন্দ্রের অনুমান অনুসারে, ২০২০ সাল পর্যন্ত মুসলমানদের জনসংখ্যা ১৩০,০০০ (২০.৩%)।<ref><nowiki>
ঢাকার অর্থনীতি

ঢাকার অর্থনীতি বলতে গণপ্রজাতন্ত্রী বাংলাদেশের রাজধানী ঢাকা মহানগরীর অর্থনৈতিক কর্মকাণ্ড বোঝায়। অর্থনীতির বৃহত্তম জোগানদার যা, ২০২০ সালে স্থুল অভ্যন্তরীণ উৎপাদনে $৯২ বিলিয়ন ডলার এবং ক্রয় ক্ষমতা সমতায় $১৬২ বিলিয়ন ডলার অবদান রেখেছে। ঢাকার অর্থনীতি বাংলাদেশের মোট দেশজ উৎপাদনের ৪০% অবদান রাখে। ঢাকা যদি একটি সার্বভৌম দেশ হতো তবে এটি মিয়ানমার, শ্রীলঙ্কা, নেপাল, ভুটান, মালদ্বীপ, আফগানিস্তান এবং ভারত, বাংলাদেশ ও পাকিস্তানের চেয়ে এগিয়ে বিশ্বের পঞ্চাদশতম অর্থনীতি এবং দক্ষিণ এশিয়ার চতুর্থ বৃহত্তম অর্থনীতি হিসাবে স্থান পেত। দক্ষিণ এশিয়ার মাথাপিছু জিডিপিতেও ঢাকার গুরুত্বপূর্ণ অবদান রয়েছে।
ঢাকা স্টক এক্সচেঞ্জ, বাংলাদেশ ব্যাংক এবং বেক্সিমকো, বসুন্ধরা গ্রুপ, প্রান-আরএফএল গ্রুপের মতো বড় আর্থিক প্রতিষ্ঠানগুলোর আঞ্চলিক সদর দফতর দেশের আর্থিক কেন্দ্র হিসাবে কাজ করে। গ্লাক্সোস্মিথক্লাইন, হাইডেলবার্গ সিমেন্ট, রেকিট বেনকিসার, এইচএসবিসি, ব্রিটিশ আমেরিকান টোব্যাকো এবং নেসলে এর মতো বহুজাতিক প্রতিষ্ঠানের আঞ্চলিক সদর দফতরও ঢাকায় অবস্থিত। ঢাকা স্টক এক্সচেঞ্জ হল বাংলাদেশের বৃহত্তম স্টক এক্সচেঞ্জ এবং দক্ষিণ এশিয়ার দ্বিতীয় বৃহত্তম বাজার মূলধন। এতে শেয়ারের পরিমাণ প্রায় $৪৮ বিলিয়ন ডলার।
কয়েকটি প্রধান নদীর রুটের পাশে অবস্থানের কারণে, বাংলাদেশে ব্যবসায়ের ক্ষেত্রে ঢাকা একটি গুরুত্বপূর্ণ কেন্দ্র হিসেবে ব্যবহৃত হয়ে আসছে। প্রাচীনকালে ঢাকাতে মসলিন উৎপাদিত ও লেনদেন হতো। 
ইতালীয় ভ্রমণকারী নিকোলাও মানুচি ১৯৬২–সালে ঢাকায় এসেছিলেন। তাঁর মতে এখানে কেবল দুটি "কুঠি" ( ট্রেডিং পোস্ট ) ছিল - একটি ইংরেজদের এবং অন্যটি ডাচদের। জাহাজগুলো সূক্ষ্ম সাদা সুতি এবং সিল্কের কাপড় দিয়ে বোঝাই থাকতো। 
ঢাকার শহরতলিতে তৈরী ইট মোট জাতীয় পণ্যে সামান্য রাখে উপরন্তু বাতাসে PM এর মান ২.৫ পর্যন্ত বৃদ্ধি করে। যা বায়ু দূষণে উল্লেখযোগ্য ভূমিকা রাখে। 
ঢাকায় অবস্থিত ঔষধবিজ্ঞান, টেক্সটাইল, ফার্মাসিউটিক্যালস্ এবং আর্থিক প্রতিষ্ঠানগুলো থেকে বাংলাদেশ উল্লেখযোগ্য রপ্তানি আয় অর্জন করে। ঢাকায় তৈরি পণ্য রফতানি আয় ২০১২ সালে ছিলো আনুমানিক $১০ বিলিয়ন ডলার। সম্প্রতি ফার্মাসিউটিক্যালস এবং বাংলাদেশে তথ্যপ্রযুক্তি ১৫.৬৮% এবং ৭.২৮% বৃদ্ধি পেয়েছে।
কসাই (দ্ব্যর্থতা নিরসন)

কসাই শব্দটি দিয়ে প্রাণি হত্যা করে তার মাংসবিক্রেতা বোঝানো হয়। শব্দটি দ্বারা নিম্নের বিষয় সমূহ নির্দেশিত হতে পারে-
শংকর ঘোষ

শংকর ঘোষ একজন ভারতীয় বাঙালি রাজনৈতিক নেতা। তিনি বর্তমানে ভারতীয় জনতা পার্টি দলের সাথে যুক্ত। ২০২১ পশ্চিমবঙ্গ বিধানসভা নির্বাচনের প্রাক্কালে শঙ্কর ঘোষ তার পুরনো রাজনৈতিক দল ভারতের কমিউনিস্ট পার্টি (মার্ক্সবাদী) ছেড়ে বিজেপিতে যোগদান করেন। এ বছরই তিনি থেকে শিলিগুড়ি বিধানসভা কেন্দ্র থেকে বিধানসভা নির্বাচনে লড়েন এবং বিধায়ক নির্বাচিত হন।
নেত্রা কুমানন

নেত্রা কুমানন একজন ভারতীয় মহিলা নৌ-চালক ক্রীড়াবিদ। তিনি নৌচালনায় বিশ্বকাপে একটি পদক জিতেছিলেন এবং ২০২০র গ্রীষ্মকালীন অলিম্পিকের জন্যে একটি কোটা অর্জন করেন। তিনিই অলিম্পিকের জন্য যোগ্যতা অর্জনকারী প্রথম ভারতীয় মহিলা নৌ-চালক ক্রীড়াবিদ।
তিনি এস-আর-এম বিশ্ববিদ্যালয় মেকানিক্যাল ইঞ্জিনিয়ারিং নিয়ে পড়াশোনা করছেন।
জেরেমি দোকু

জেরেমি দোকু (; জন্ম: ২৭ মে ২০০২) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার সিটি এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
বেলজীয় ফুটবল ক্লাব অলিম্পিক ডোর্নের যুব পর্যায়ের হয়ে খেলার মাধ্যমে দোকু ফুটবল জগতে প্রবেশ করেছেন এবং পরবর্তীকালে টুবান্টিয়া বর্খেরহাউট, বেরস্খট এবং আন্ডারলেখটের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, বেলজীয় ক্লাব আন্ডারলেখটের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; আন্ডারলেখটের হয়ে তিনি ৩৪ ম্যাচে ৫টি গোল করেছেন। অতঃপর ২০২০–২১ মৌসুমে তিনি প্রায় ২৬ মিলিয়ন ইউরোর বিনিময়ে ফরাসি ক্লাব রেনেতে যোগদান করেছেন।
২০১৭ সালে, দোকু বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২০ ম্যাচে ২টি গোল করেছেন।
জেরেমি দোকু ২০০২ সালের ২৭শে মে তারিখে বেলজিয়ামের আন্টভের্পে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি ঘানায়ীয় বংশোদ্ভূত।
দোকু বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালের ১৬ই ফেব্রুয়ারি তারিখে তিনি ইংল্যান্ড অনূর্ধ্ব-১৫ দলের বিরুদ্ধে ম্যাচে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ২০১৮ সালে তিনি বেলজিয়াম অনূর্ধ্ব-১৭ দলের হয়ে ২০১৮ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে তার দল ইতালি অনূর্ধ্ব-১৭ দলের সাথে ২–১ গোলের ব্যবধানে পরাজিত হয়েছিল। পরবর্তী বছরে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র কোয়ার্টার-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৫ ম্যাচে ১টি গোল করেছিলেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ৪১ ম্যাচে অংশগ্রহণ করে ১৪টি গোল করেছেন। তিনি ২০১৭ সালের ২৬শে এপ্রিল তারিখে অনুষ্ঠিত প্রীতি ম্যাচে ওয়েলস অনূর্ধ্ব-১৭ দলের বিরুদ্ধে বেলজিয়ামের বয়সভিত্তিক দলের হয়ে প্রথমবারের মতো গোল করেছেন।
২০২০ সালের ৫ই সেপ্টেম্বর তারিখে, মাত্র ১৮ বছর ৩ মাস ৯ দিন বয়সে, ডান পায়ে ফুটবল খেলায় পারদর্শী দোকু ডেনমার্কের বিরুদ্ধে অনুষ্ঠিত ২০২০–২১ উয়েফা নেশন্স লিগের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৮তম মিনিটে মধ্যমাঠের খেলোয়াড় ইউরি তিলেমান্সের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৩ নম্বর জার্সি পরিধান করে আক্রমণভাগের খেলোয়াড় হিসেবে খেলেছেন। ম্যাচটি বেলজিয়াম ২–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে দোকু সর্বমোট ৫ ম্যাচে ১টি গোল করেছেন। জাতীয় দলের হয়ে অভিষেকের ৩ দিন পর, বেলজিয়ামের জার্সি গায়ে প্রথম গোলটি করেন; ৮ই সেপ্টেম্বর তারিখে, আইসল্যান্ডের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
নওশাদ সিদ্দিকী

পীরজাদা মো: নওশাদ সিদ্দিকী (জন্ম:১৯৯৩) একজন ভারতীয় মুসলিম রাজনীতিবিদ। তিনি ইন্ডিয়ান সেক্যুলার ফ্রন্ট নামক একটি ইসলামিক সংঘালঘু দলের চেয়ারম্যান এবং পশ্চিমবঙ্গ বিধানসভার ভাঙড় বিধানসভা কেন্দ্রের বিধায়ক ।
নওশাদ সিদ্দিকী ১৯৯৩ সালে জন্মগ্রহণ করেন। তার বাবা আলি আকবর সিদ্দিকী ছিলেন ফুরফুরা শরিফের "ছোট হুজুর" খ্যাত পীর জুলফিকার আলির পুত্র। সে সূত্রে তিনি ফুরফুরা শরীফের প্রতিষ্ঠাতা মোহাম্মদ আবু বকর সিদ্দিকির চতুর্থ প্রজন্মের ব্যক্তি। নওশাদের বড় ভাই আব্বাস সিদ্দিকী ইন্ডিয়ান সেক্যুলার ফ্রন্টের প্রতিষ্ঠাতা।
২০১৫ সালে তিনি আলিয়া বিশ্ববিদ্যালয়ের অধীনে স্নাতকোত্তর ডিগ্রি অর্জন করেন।
২০২১ সালের ২১ জানুয়ারি আব্বাস সিদ্দিকী ইন্ডিয়ান সেক্যুলার ফ্রন্ট নামে নতুন একটি রাজনৈতিক দল প্রতিষ্ঠা করেন এবং তার ছোট ভাই নওশাদকে দলটির চেয়ারম্যান নিযুক্ত করেন। ২০২১ সালের বিধানসভা নির্বাচনকে সামনে রেখে দলটি ভারতীয় জাতীয় কংগ্রেস ও বাম দলগুলোকে নিয়ে সংযুক্ত মোর্চা গঠন করে।
২০২১ সালের পশ্চিমবঙ্গ বিধানসভা নির্বাচনে নওশাদ ভাঙড় থেকে নির্বাচিত হন। উক্ত নির্বাচনে সংযুক্ত মোর্চা এই একটি আসনেই জয়লাভ করে।
কিনি হ্রদ

কিনি হ্রদ (ইংরেজিঃKinney Lake) কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি পর্বত বেস্টিত হ্রদ। হ্রদটি রবসন পর্বত ও সিনামন পর্বতচূড়ার মধবর্তী পাদদেশে এবং (আপার ফ্রেজার নদী'র উপনদী) রবসন নদী প্রবাহের মধস্থিত জলাভূমি। এটির অন্ত ও বহিঃপ্রবাহ রবসন নদী ও আশেপাশের পর্বতে বারিপাতের প্রবাহ হতে সৃষ্ট। এই অঞ্চলের প্রথম অভিযাত্রী কানাডিয় ভূতত্ত্ববিদ আর্থার ফিলিমন কোলম্যান তার বন্ধু জর্জ কিনি'র নামানুসারে ১৯০৭ সালে এই হ্রদের নামকরণ করেছিলেন। জর্জ কিনি এই হ্রদটির অবস্থান প্রথম চিহ্নিত করেছিলেন।
১৯০৭ সালে টরন্টো বিশ্ববিদ্যালয়ের ভূতত্ত্বের অধ্যাপক আর্থার ফিলিমন কোলম্যান তার অভিযাত্রী বন্ধু পাদ্রি জর্জ কিনি'র নামানুসারে এই হ্রদের নামকরণ করেছিলেন। জর্জ কিনি এবং ডোনাল্ড 'কার্লি' ফিলিপসকে রবসন পর্বতের প্রথম আরোহণকারীর কৃতিত্ব দেয়া হয়। ১৯০৯ সালের আগস্টে তারা রবসন পর্বত জয় করেছিলেন। পরবর্তীতে জর্জ কিনি তার এক স্মৃতিকথায় তার অভিজ্ঞতা বর্ণনা করেছিলেন।
১৯১১ সালে এ ও হুইলারের 'রবসন পর্বত মানচিত্রে' হ্রদটি প্রথম অন্তর্ভুক্ত হয় এবং ১৯১২ সালের ২ এপ্রিল কানাডিয় আলপাইন জার্নাল তাদের সাময়ীকিতে মানচিত্রটি অন্তর্ভুক্ত করে।
কিনি হ্রদ, এটির মূল প্রবাহ রবসন নদীর উৎস হতে মোহনার পর্যন্ত মোট দৈর্ঘ্যের ঠিক মাঝামাঝি জায়গায় রবসন ও সিনামন পর্বতচূড়ার অবস্থিত। বার্গ হ্রদের মেঠোপথ ধরে ৪.২ কিলোমিটার পর এই হ্রদের দেখা মিলে। হ্রদের পাড়ে একটি তাবুতে রাত্রিযাপনের স্থান আছে।
চানকু মাহাতো

চানকু মাহাতো (৯ ফ্রেবুয়ারী ১৮১৬ — ১৫ মে ১৮৫৬) একজন কুড়মি সম্প্রদায়ভুক্ত ব্রিটিশ বিরোধী মুক্তিযোদ্ধা যিনি শহীদ হয়েছিলেন। চানকু তার সঙ্গী রাম গোপ, চালু জলহা, পবন সিং ও রাজবীর সিং এর সাথে ইংরেজদের বিরুদ্ধে চলমান "হুল বিদ্রোহ" তে গড্ডা জেলায় অংশগ্রহণ ও সাহায্য করেন। তাকে গ্রেপ্তার করার পর প্রকাশ্যে ফাঁসি দেওয়া হয় ১৫ মে ১৮৫৬ সালে।
বর্তমান ঝাড়খণ্ডের গোণ্ডা জেলার অন্তর্গত রাঙ্গামাটিয়া গ্রামে এক কুড়মি সম্প্রদায়ের মধ্যে জন্মগ্রহণ করেছিলেন বীর বাহাদুর চানকু মাহাতো। তার পিতার নাম ছিল কারু মাহাতো।
তিনি ছিলেন কুড়মিদের চিরাচরিত প্রসাশনিক কাঠামোর 'পরগনায়েত' অর্থাৎ পরগণা প্রধান। তিনি দেখেছিলেন কীভাবে ভূমিপুত্রদের জল জঙ্গল জমিন ইংরেজদের সহায়তায় 'দিকু' দের হাতে চলে যাচ্ছে। কীভাবে বিদেশি জুটি অত্যাচার চালাচ্ছে ভূমিপুত্রদের উপর। আওয়াজ তুললেন এর বিরুদ্ধে। তার বলিষ্ঠ ব্যাক্তিত্বকে ভরসা করে এগিয়ে এলো সমস্ত ভূমিপুত্ররা। একই সময় রাজমহল পাহাড় এলাকাতে সিধু কানুর নেতৃত্বে হুল বিদ্রোহ শুরু হয়ে গেছে। চানকু মাহাতো সিধু কানুকে মূল নেতা হিসাবে মেনে নিয়ে হুল বিদ্রোহ এর সাথে যুক্ত করলেন তাঁর আন্দোলনকে। গতি পেলো আন্দোলন। দিকু মহাজন ও ইংরেজ অফিসাররা শিকার হতে লাগলো তাঁর তীরের। এটি হুল বিদ্রোহর সময়কার একটি লোকগীতি। এখানে হুল বিদ্রোহর নেতাদের নাম বলা আছে। তাদেরই একজন হলেন চানকু মাহাতো।
... "সিধু কানু খুড়খুড়ির উপরে, চাঁদ ভৈরব লাহারে লাহারে, চানকু মাহাতো, রামা গোপ লাহারে লাহারে, ছাল্লু জলহা লাহারে লাহারে।"
তাঁর শ্লোগান ছিল:
..."আপন মাটি, আপন দানা; 
পেট কাটি নিঁহি দেবঁ খাজনা।"
আন্দোলন যখন চরম শিখরে, সেই সময় গোড্ডা জেলার সোনার চকে এক বিশাল সভার আয়োজন করা হয়। সভাতে চানকু মাহাতো, রাজবীর সিং সহ অন্যান্য নেতারা উপস্থিত ছিল। এই সমাবেশের খবর গোড্ডার নায়েব 'প্রতাপ নারায়ন' ইংরেজদের দিয়ে দেয়। বিশাল ইংরেজ বাহিনী সভাস্থল ঘিরে গুলি চালাতে থাকে। সাথে সাথেই রাজবীর সিং সহ বহু আন্দোলনকারী গুলিবিদ্ধ হয়ে মারা যান। সেই অবস্থাতেও চানকু মাহাতো সহ অন্যান্য আন্দোলনকারীরা গুলির পাল্টা জবাব তীরের মাধ্যমে দিতে থাকে এবং নায়েব প্রতাপ নারায়নকে হত্যা করেন। কিন্তু ধরা পড়ে যান এই বীর যোদ্ধা। ইংরেজ শাসক ১৫ ই মে ১৮৫৬ সালে জনসমক্ষে চানকু মাহাতোকে ফাঁসিতে ঝুলিয়ে দেয়।
রোবের্তো মার্তিনেস

রোবের্তো মার্তিনেস মোন্তোলিউ (, ; জন্ম: ১৩ জুলাই ১৯৭৩; রোবের্তো মার্তিনেস নামে সুপরিচিত) হলেন একজন স্পেনীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে পর্তুগাল জাতীয় দলের ম্যানেজারের দায়িত্ব পালন করছেন। ভক্তদের কাছে এল জুদাস (অর্থ: ঈষ্করিয়োতীয় যিহূদা) ডাকনামে পরিচিত মার্তিনেস তার খেলোয়াড়ি জীবনের অধিকাংশ সময় উইগান অ্যাথলেটিক এবং সোয়ানসি সিটির হয়ে মধ্যমাঠের খেলোয়াড় হিসেবে খেলেছেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেছেন।
১৯৮২–৮৩ মৌসুমে, স্পেনীয় ফুটবল ক্লাব বালাগের যুব পর্যায়ের হয়ে খেলার মাধ্যমে মার্তিনেস ফুটবল জগতে প্রবেশ করেছিলেন এবং পরবর্তীকালে সারাগোসার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৯১–৯২ মৌসুমে, স্পেনীয় ক্লাব সারাগোসা বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন; সারাগোসা বি-এর হয়ে তিনি ৪৩ ম্যাচে ৪টি গোল করেছিলেন। অতঃপর সারাগোসা এবং বালাগের যথাক্রমে ১ মৌসুম করে অতিবাহিত করার পর তিনি ইংরেজ ক্লাব উইগান অ্যাথলেটিকে যোগদান করেছিলেন, উইগান অ্যাথলেটিকের হয়ে ৬ মৌসুমে ১৮৭ ম্যাচে ১৭টি গোল করেছেন। ২০০১–০২ মৌসুমে তিনি মাদারওয়েলে যোগদান করেছিলেন। অতঃপর ওলসলে মাত্র ১ মৌসুম অতিবাহিত করার পর সোয়ানসি সিটির সাথে চুক্তি স্বাক্ষর করেছিলেন, যেখানে তিনি ১২২ ম্যাচে ৪টি গোল করেছিলেন। সর্বশেষ ২০০৬–০৭ মৌসুমে, তিনি চেস্টার সিটিতে যোগদান করেছিলেন; চেস্টার সিটির হয়ে মাত্র ১ মৌসুম খেলার পর তিনি অবসর গ্রহণ করেছিলেন।
খেলোয়াড়ি জীবনের ইতি টানার পর ২০০৭ সালে, মার্তিনেস ইংরেজ ফুটবল ক্লাব সোয়ানসি সিটির ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। সোয়ানসি সিটির হয়ে ২ মৌসুম ম্যানেজারের দায়িত্ব পালন করার পর তিনি প্রিমিয়ার লিগের ক্লাব উইগান অ্যাথলেটিকে ম্যানেজার হিসেবে পুনরায় যোগদান করেন; উইগান অ্যাথলেটিকের হয়ে তিনি ১টি শিরোপা জয়লাভ করেছেন। ২০১৩–১৪ মৌসুমে, তিনি এভার্টনের ম্যানেজারের দায়িত্ব গ্রহণ করেন। ২০১৬ সালে বেলজিয়াম জাতীয় দলের ম্যানেজারের দায়িত্ব গ্রহণ করেন। তার অধীনে বেলজিয়াম ২০১৮ ফিফা বিশ্বকাপে তৃতীয় স্থান অর্জন করতে সক্ষম হয়েছিল। ২০২২ ফিফা বিশ্বকাপের পর তিনি বেলজিয়ামের ম্যানেজারের পদ হতে সরে দাঁড়ান। ২০১৩ সালের ৯ই জানুয়ারি তারিখে ফের্নান্দো সান্তোসের পদত্যাগের পর, তিনি পর্তুগাল জাতীয় দলের ম্যানেজারের পদে নিযুক্ত হয়েছেন।
ব্যক্তিগতভাবে, মার্তিনেস বেশ কিছু পুরস্কার জয়লাভ করেছেন, যার মধ্যে তানা ২ মৌসুম তৃতীয় বিভাগের পিএফএ বর্ষসেরা দলে স্থান পাওয়া অন্যতম। দলগতভাবে, খেলোয়াড় হিসেবে মার্তিনেস সর্বমোট ৪টি শিরোপা জয়লাভ করেছিলেন, যার মধ্যে ১টি রিয়াল সারাগোসার হয়ে, ২টি উইগান অ্যাথলেটিকের হয়ে এবং ১টি সোয়ানসি সিটির হয়ে জয়লাভ করেছিলেন। অন্যদিকে, ম্যানেজার হিসেবে, এপর্যন্ত ২টি শিরোপা জয়লাভ করেছেন।
রোবের্তো মার্তিনেস মোন্তোলিউ ১৯৭৩ সালের ১৩ই জুলাই তারিখে স্পেনের বালাগেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০২ সাল হতে, মার্তিনেস বেথ টমসনের সাথে একটি সম্পর্কে আবদ্ধ ছিলেন। অতঃপর ২০০৯ সালের জুন মাসে, মার্তিনেস তার স্কটিশ বান্ধবী বেথ টমসনের সাথে সোয়ানসির সেন্ট জোসেফ'স গির্জায় বিবাহ বন্ধনে আবদ্ধ হয়েছেন। তাদের উভয়ের লুয়েয়া নামে একটি কন্যাসন্তান রয়েছে।
জীবন মৃত্যু

জীবন মৃত্যু হল একটি জনপ্রিয় বাংলা চলচ্চিত্র যা পরিচালনা করেন হীরেন নাগ ও বিশ্বনাথ রায়। এই চলচ্চিত্রটি ১৪ এপ্রিল ১৯৬৭ সালে বি.এম.ডি. মুভিজ প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, তরুণ কুমার, কমল মিত্র। ১৯৭০ সালে একই নামে হিন্দি রিমেক তৈরি হয় যার মুখ্য চরিত্রে অভিনয় করেন ধর্মেন্দ্র এবং রাখী।
ব্যাঙ্কের একজন সৎ কর্মচারী অশোক ব্যাঙ্কের টাকা আত্মসাতের মিথ্যা মামলায় ফেঁসে জেল খাটে। তার সাজা ভোগ করার পর, সে ফিরে আসে এবং সঠিক প্রতিশোধ নেওয়ার জন্য একজন শিখ ব্যবসায়ীর পরিচয় গ্ৰহণ করে।
শেনয়নগর

শেনয়নগর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি চেন্নাইয়ের বৃহত্তর আন্নানগর অঞ্চলের অংশ। লোকালয়ের উত্তর দিকে রয়েছে আন্নানগর পূর্ব, উত্তর-পূর্ব দিকে কীলবক্কম, দক্ষিণ-পূর্ব দিকে শেঠপট্টু, দক্ষিণ দিকে আমাইন্দকরাই, দক্ষিণ পশ্চিম দিকে অরুমবক্কম ও‌ উত্তর-পশ্চিম দিকে আন্নানগর অবস্থিত। এখানে রয়েছে তিরু ভি কল্যাণসুন্দরম উদ্যান। তামিলনাড়ু রাজ্য সরকার শিশুদের উৎসাহিত এবং প্রশিক্ষিত করতে ২০০৬ খ্রিস্টাব্দে এখানে একটি স্কেটিং পার্ক নির্মাণ করে। চেন্নাই মেট্রোর সবুজ লাইনের তালিকাভুক্ত শেনয়নগর মেট্রো স্টেশনটি এই লোকালয়ে পরিষেবা প্রদান করে।
শেনয় একটি গোষ্ঠীর নাম এবং একটি পদবী। ব্রিটিশ শাসনকালে এবং ব্রিটিশ শাসন পরবর্তীকালে মাদ্রাজ শহরে প্রশাসনিক এবং শাসনতন্ত্রের ব্যবস্থা নিয়ন্ত্রণে শেনয় মহাশয় মাদ্রাজ সরকারকে যথেষ্ট পরিমাণ সাহায্য এবং পরিকল্পনা দান করে। তার স্মৃতিতে মাদ্রাজ শহরের চল্লিশটি পুলিশ আধিকারিকের অধীন অঞ্চলের একটি অংশের নামকরণ করা হয় শেনয়নগর।
হারুন-অর-রশীদ (কৃষিতত্ত্ববিদ)

হারুন-অর-রশীদ (জন্ম: ১ জুলাই ১৯৫৪) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের (পবিপ্রবি) কৃষিতত্ত্ব বিভাগের অধ্যাপক এবং বিশ্ববিদ্যালয়টির সাবেক উপাচার্য।
হারুন-অর-রশীদ ১৯৫৪ সালের ১ জুলাই ঝালকাঠির রাজাপুর উপজেলার সাঙ্গর গ্রামে জন্মগ্রহণ করেন। তার বাবা আবদুল কাদের আকন এবং মা সোনা বারু। তিনি যশোর শিক্ষা বোর্ডের অধীনে ১৯৬৯ সালে মাধ্যমিক এবং ১৯৭১ সালে উচ্চমাধ্যমিক পাস করেন।
তিনি তৎকালীন সোভিয়েত রাশিয়ার কুবান এগ্রিকালচারাল ইনস্টিটিউট থেকে ১৯৮২ সালে কৃষিতত্ত্বে স্নাতকোত্তর এবং রাশিয়ার কুবান স্টেট এগ্রেরিয়ান ইউনিভার্সিটি থেকে শস্য বিজ্ঞানের উপর গবেষণার জন্য ১৯৯২ সালে পিএইচডি ডিগ্রি অর্জন করেন।
হারুন-অর-রশীদ ১৯৮২ সালে তৎকালীন পটুয়াখালী কৃষি কলেজে (পরবর্তীকালে পবিপ্রবি) শিক্ষকতা জীবন শুরু করেন। তিনি কলেজটির অধ্যক্ষ হিসেবেও দায়িত্ব পালন করেন।
হারুন পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগে দীর্ঘদিন অধ্যাপনা করেছেন। কর্মজীবনে তিনি বিশ্ববিদ্যালয়টির কৃষি অনুষদের ডিন, পিজিএসের ডিন, ডিনস্ কাউন্সিলের আহ্বায়ক, প্রভোস্ট, পরিচালক (পরিকল্পনা, উন্নয়ন ও ওয়ার্কস্), রিজেন্ট বোর্ডের সদস্য, বঙ্গবন্ধু পরিষদের সভাপতিসহ বিভিন্ন গুরুত্বপূর্ণ পদে অধিষ্ঠিত ছিলেন।
হারুন-অর-রশীদ ২০০৮ সালে আট মাস মেয়াদে পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য ছিলেন। তিনি পুনরায় ২০১৭ সালের ৫ জানুয়ারি থেকে পরবর্তী চার বছর পবিপ্রবির উপাচার্য হিসেবে দায়িত্ব পালন করেন।
জাতীয় ও আন্তর্জাতিক জার্নালে তার প্রায় ২৫টি গবেষণাপত্র প্রকাশিত হয়েছে। তিনি একাধিক গবেষণা প্রকল্পে মুখ্য গবেষক হিসেবে গবেষণা করেছেন। এছাড়া তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর গবেষণা তত্ত্বাবধায়ক হিসেবে দায়িত্ব পালন করেন।
তিনি বাংলাদেশ কৃষিতত্ত্ব সমিতি ও কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য।
রাখাল চিত্রকর

রাখাল চিত্রকর (১৯শ/২০শ শতাব্দী) একজন খ্যাতনামা বাঙালি পটুয়া বা পটশিল্পী।
বীরভূম জেলার সরধা গ্রামে জন্ম। পিতার নাম মহতাব। তাদের পূর্বপুরুষের অনেকেই নাম-করা পটশিল্পী ছিলেন। তাঁর প্ৰপিতামহ মানিক চিত্রকর, পিতামহ কৈলাস এবং পিতা মহতাব সকলেই বীরভূমের বিখ্যাত যম-পটচিত্র অঙ্কনে পারদর্শী ছিলেন। তিনি মনে করতেন, "হাত হাতি ঘোড়া/তিন টিপন্যার গোড়া" অর্থাৎ যে হাত হাতি ও ঘোড়া আঁকতে পারে সে জগৎসংসারের যাবতীয় বিষয় আঁকতে পারবে। তাঁর পুত্র বাকুর মূল জীবিকাও ছিল প্ৰতিমা-নির্মাণ ও পট অঙ্কন। রাখাল চিত্রকরের কাছেই বাকুর শিল্পশিক্ষা।
তালতলী সরকারি মডেল মাধ্যমিক বিদ্যালয়

তালতলী সরকারি মডেল মাধ্যমিক বিদ্যালয় বঙ্গোপসাগরের তীরবর্তী অঞ্চল বরগুনা জেলার তালতলী উপজেলায় অবস্থিত একটি মাধ্যমিক বিদ্যালয়।
বিদ্যালয়টি ১৯৬৯ সালে কয়েকজন গন্যমান্য ব্যক্তিবর্গের উদ্যোগে প্রতিষ্ঠিত হয়। ১৯৯৩ সালে এটি এসএসসি পরীক্ষার সেন্টার হল হিসেবে প্রতিষ্ঠিত হয়।
বিদ্যালয়টি ৪টি পৃথক ভবনে শ্রেণী কার্যক্রম পরিচালনা করে থাকে।
বিদ্যালয়টির শিক্ষা কার্যক্রম জাতীয় শিক্ষাক্রম অনুযায়ী পরিচালিত হয়।
একেডেমিক শিক্ষার পাশাপাশি তালতলী সরকারি মডেল মাধ্যমিক বিদ্যালয়ের ছাত্র-ছাত্রীরা নিয়মিত সহশিক্ষা কার্যক্রমে অংশগ্রহণ করে আসছে। তাদের রয়েছে নিজস্ব স্কাউট দল, ফুটবল দল, ক্রিকেট দল, ব্যাডমিন্টন দল ও ভলিবল দল। বিদ্যালয়ের ছাত্রছাত্রীরা নিয়মিতভাবে জেলা-উপজেলা পর্যায়ের নানা প্রতিযোগিতায় অংশগ্রহণ করে আসছে। তাছাড়া, বিভিন্ন জাতীয় দিবস তারা স্বতঃস্ফূর্তভাবে পালন করে থাকে।
বিদ্যালয়ের প্রধান শিক্ষক পরিমল চন্দ্র সরকার সহ বিদ্যালয়টিতে মোট ১৪ জন শিক্ষক রয়েছেন।
সৌদামিনী দেবী

সৌদামিনী দেবী (১৮৪৭-১৯২০) ছিলেন একজন ভারতীয় বাঙালী লেখিকা, সঙ্গীত রচয়িতা ও অনুবাদিকা। তিনি জন্মসূত্রে সৌদামিনী ঠাকুর এবং বৈবাহিকসূত্রে সৌদামিনী গঙ্গোপাধ্যায় নামেও পরিচিত।
সৌদামিনী দেবী (জন্ম: ১৮৪৭ খ্রীস্টাব্দ) ছিলেন মহর্ষি দেবেন্দ্রনাথ ঠাকুর ও সারদা দেবীর দ্বিতীয় কন্যা। তিনি ছিলেন বেথুন স্কুলের প্রথম যুগের ছাত্রী। ঠাকুর পরিবারের অন্যান্য মহিলা সদস্যেরা তাঁকে অনুসরণ করলেও, স্বর্ণকুমারী দেবী প্রধানত বাড়িতেই লেখাপড়া শিখেছিলেন।
সৌদামিনী দেবীর বিয়ে হয়েছিল নদীয়া জেলার দিগনগর গ্রামের যাদবচন্দ্র গঙ্গোপাধ্যায়ের পুত্র সারদাপ্রসাদ গঙ্গোপাধ্যায়ের সঙ্গে। ১৮৮৩ সালের ৯ ডিসেম্বর রবীন্দ্রনাথ ঠাকুর ও মৃণালিনী দেবীর বিয়ের দিন তার স্বামী সারদাপ্রসাদের শিলাইদহে মৃত্যু ঘটে। এরপর তিনি পুত্র (সত্যপ্রসাদ) ও কন্যাদের (ইরাবতী ও ইন্দুুমতী) নিয়ে ঠাকুরবাড়িতেই কাটান। অবশ্য ১৮৭৫ খ্রিষ্টাব্দে দেবেন্দ্রনাথের পত্নী সারদাদেবীর মৃত্যুর পর, বৃহৎ ঠাকুর পরিবারের তিনিই গৃহকর্তীর দায়িত্ব পালন করেছেন। ১৯২০ খ্রিষ্টাব্দে তিনি মৃত্যবরণ করেন।
সৌদামিনী দেবী কর্তৃক রচিত গ্রন্থগুলি হল: "অদ্ভুত রামায়ণ" এবং "পিতৃস্মৃতি"।
তিনি পিতা দেবেন্দ্রনাথ ঠাকুরকে নিয়ে রচনা করেন "পিতৃস্মৃতি"। ঠাকুরবাড়ির সাংগীতিক পরিবেশে তিনিও সংগীতানুরাগিণী হয়ে উঠছিলেন। তাঁর রচিত গানের নমুনা খুব বেশি পাওয়া যায় না। ঠাকুরবাড়িতে তাঁর রচিত একটি ব্রহ্মসঙ্গীত বেশ জনপ্রিয়তা পেয়েছিল। এই গানটি হলো− প্রভু পূজিব তোমারে।
শেরশাবাদিয়া

শেরশাবাদিয়া হলো বাঙালি মুসলিমদের একটি সম্প্রদায়, যারা ভারতের পশ্চিমবঙ্গ, বিহার ও ঝাড়খণ্ডে এবং বাংলাদেশের চাপাই নবাবগঞ্জ জেলায় বসবাস করে।
শেরশাবাদিয়া শব্দের (ফারসি ভাষায়: شیرشآبادیہ) আক্ষরিক অর্থ হল শেরশাবাদ সংক্রান্ত (উপভাষা বা ঐতিহাসিক অঞ্চল হিসেবে)। এ সম্প্রদায়টির উৎপত্তি সুবাহ বাংলার উত্তর মুর্শিদাবাদ, দক্ষিণ মালদা এবং বর্তমান সাহেবগঞ্জের রাজমহল মহকুমা জুড়ে বিস্তৃত পূর্বতন শেরশাবাদ পরগনা নামক অঞ্চল থেকে হয়।
ব্রিটিশ আমলে শেরশাবাদিয়া সম্প্রদায়ের লোকজন ওয়াহাবী আন্দোলন নামে পরিচিত ব্রিটিশবিরোধী আন্দোলনে জড়িত ছিল। তাই ব্রিটিশ কর্তৃপক্ষ এদের অপরাধপ্রবণ গোত্র হিসেবে তালিকাভুক্ত ছিল, যদিও পরে তালিকা থেকে মুছে ফেলা হয়েছিল।
শেরশাবাদিয়া সম্প্রদায়ের মানুষ মূলত পশ্চিমবঙ্গ এবং বিহারের সীমান্তবর্তী জেলাগুলিতে বসবাস করে। এই অঞ্চলগুলো হলো পশ্চিমবঙ্গ রাজ্যের পশ্চিম মালদা, মুর্শিদাবাদ (জঙ্গিপুর মহকুমা), উত্তর দিনাজপুরের ইসলামপুরের কিছু অংশে এবং বিহার রাজ্যের পূর্ণিয়া, কাটিহার ও কিসানগঞ্জের অংশবিশেষ। এছাড়া পশ্চিমবঙ্গের মালদা-মুর্শিদাবাদ সংলগ্ন ঝাড়খণ্ড রাজ্যের পাকুড় ও সাহেবগঞ্জ জেলার রাজমহল মহকুমায় এরা বাস করে। তাছাড়া বাংলাদেশের চাপাই নবাবগঞ্জ জেলায়ও এই সম্প্রদায়ের মানুষ বসবাস করে। 
তারা বাংলা ভাষার স্থানীয় শেরশাবাদিয়া উপভাষায় কথা বলে, যেটিকে বরেন্দ্রী-বাংলা অথবা রাঢ়ী-বাংলা উপভাষার অংশ হিসেবে গণ্য করা হয়, যদিও অধিকাংশ ভাষাতত্ত্ববিদগণ এটিকে বরেন্দ্রী উপভাষার মধ্যে অন্তর্ভুক্ত করেন। তারা প্রচলিত মুসলিম মাযহাবগুলি অনুসরণ করে না এবং তারা পীর-দরবেশের (সাধু) অনুসরণ করে না।
বিবাহের সময় তারা 'হলদি-মাখা', 'বায়না-করা', 'গীত-গাহা' (মহিলাদের গীত গাওয়া), 'থুবরা-খাওয়া' ইত্যাদি অনুষ্ঠান করে। নতুন জন্মগ্রহণকারী শিশুর জন্য তারা ছ্যালা দেখা, কামানী, আকিকা প্রভৃতি আচার অনুষ্ঠান পালন করে।
তাদের ঐতিহ্যবাহী খাবারগুলি হল কালায়ের উটি (বা রুটি) (কলাই ডাল এবং চালের গুঁড়ো দিয়ে তৈরি এক ধরনের রুটি), আইখ্যার ক্ষীর, আন্ধাসা (বা আনাসা) (চালের গুঁড়ো এবং গুড় দিয়ে তৈরি কেক), পান্তা (বিশেষ পদ্ধতিতে তৈরি বাসি ভাত) এবং চিত্যাই (চালের গুঁড়া দিয়ে তৈরি এক ধরনের রুটি) ইত্যাদি।
অমিত মিত্র

ডঃ অমিত মিত্র একজন ভারতীয় অর্থনীতিবিদ এবং রাজনৈতিক ব্যক্তিত্ব। তিনি বর্তমানে সর্বভারতীয় তৃণমূল কংগ্রেস দলের সাথে যুক্ত এবং পশ্চিমবঙ্গ সরকারের অর্থমন্ত্রী।
অমিত মিত্রের বাবা শ্রী হরিদাস মিত্র ছিলেন একজন স্বাধীনতা সংগ্রামী এবং পশ্চিমবঙ্গ বিধানসভার প্রাক্তন ডেপুটি স্পিকার। তার মায়ের বাবা শ্রী সুরেশ চন্দ্র বসু ছিলেন প্রখ্যাত স্বাধীনতা সংগ্রামী সুভাষচন্দ্র বসুর বড় দাদা। হরিদাস মিত্র এবং সুরেশ চন্দ্র বসু উভয়েই আজাদ হিন্দ ফৌজের গুপ্তচর বাহিনীতে কাজ করতেন। পরবর্তীকালে সুরেশ বসুর পরিবর্তে অমিত মিত্রের মা বেলা বেলা মিত্র সেই পদে যোগ দেন। হাওড়া জেলার বেলানগর রেলওয়ে স্টেশন তার নামানুসারে করা হয়।
অমিত মিত্র কলকাতা বয়েজ স্কুল থেকে পড়াশোনা শুরু করেন। তারপর তিনি কলকাতা বিশ্ববিদ্যালয়ের অন্তর্গত প্রেসিডেন্সি কলেজ থেকে অর্থনীতি বিভাগে স্নাতক হন। এখানকার পড়াশোনা সেশ করার পর অমিত মিত্র দিল্লি বিশ্ববিদ্যালয় থেকে অর্থনীতিতে এম.এ ডিগ্রী লাভ করেন এবং ডিউক বিশ্ববিদ্যালয় থেকে পিএইচডি সম্পন্ন করেন।
ভারতে ফেরার আগে অমিত মিত্র আমেরিকার ডিউক বিশ্ববিদ্যালয় এবং ফ্রাঙ্কলিন এন্ড মার্শাল কলেজে সম্মানের সাথে শিক্ষকতা করেন। শিক্ষকতায় অসামান্য অবদানের জন্য তিনি সেখানে বিশেষ অ্যাওয়ার্ডও জেতেন।
অমিত মিত্র ফেডারেশন অফ ইন্ডিয়ান চেম্বারস অফ কমার্স অ্যান্ড ইন্ড্রাস্ট্রির সেক্রেটারি জেনারেল হন। তারপর বিধায়ক নির্বাচিত হবার পর ২০১১ সালের ১৮ই মে অমিত মিত্র এই পদ থেকে ইস্তফা দেন। তার সময়কালেই অমিত মিত্র উদারীকৃত অর্থনীতিতে ভারতের অর্থনীতির কী কী পথ অবলম্বন করা উচিত সে বিষয়ে গবেষণার জন্য এই প্রতিষ্ঠানটিকে একটি পেশাদার প্রতিষ্ঠানে রুপান্তরিত করেন।
২৫শে মার্চ ২০০৩ থেকে ২৪শে মার্চ ২০০৬ পর্যন্ত অমিত মিত্র স্টিল অথরিটি অব ইন্ডিয়ার অ্যডিশনাল ডিরেক্টর ছিলেন। তিনি বিশ্ব বাণিজ্য সংস্থায় ভারত সরকারের পরামর্শদাতার ভুমিকাও পালন করেছেন। বিশেষজ্ঞ দলের সদস্য হিসাবে অমিত মিত্র ভারত সরকারের পরিকল্পনা কমিশনের সাথেও যুক্ত ছিলেন। দিল্লি-মুম্বই শিল্প করিডোর উন্নয়ন নিগম বোর্ডের একজন অন্যতম সদস্য ছিলেন শ্রী অমিত মিত্র।
বিভিন্ন নামী দামী বহুজাতিক সংস্থার বিশেষজ্ঞ কমিটিতেও অমিত মিত্র দায়িত্ব পালন করেছেন যার মধ্যে অন্যতম হল মাইক্রোসফট কর্পোরেশন (ভারত)। সেবি প্রতিষ্ঠিত সেন্ট্রাল লিস্টিং অথোরিটিরও সদস্য ছিলেন তিনি।
মমতা বন্দ্যোপাধ্যায়ের ডাকে অমিত মিত্র সর্বভারতীয় তৃণমূল কংগ্রেস দলে যোগদান করেন এবং ২০১১ সালের পশ্চিমবঙ্গ বিধানসভা নির্বাচনে খড়দহ বিধানসভা কেন্দ্র থেকে ভোটে লড়েন। এই কেন্দ্র থেকেই তিনি পশ্চিমবঙ্গের তৎকালীন অর্থমন্ত্রী অসীম দাসগুপ্ত কে ভোটে হারান। এবং তিনি প্রথম তৃণমূল সরকারের অর্থমন্ত্রী হিসাবে শপথ নেন।
২০০৮ সালে ভারত সরকার শ্রী অমিত মিত্র কে পদ্মশ্রী সম্মানে ভূষিত করেন। ২০০৫ সালে জাপান অমিত মিত্রকে 'অর্ডার অফ দ্য রাইজিং সান' সম্মান প্রদান করেন। তাছাড়াও ২০০৭ সালে ইতালি সরকার অমিত মিত্র কে সে দেশের সর্বোচ্চ নাগরিক সম্মানে ভূষিত করে.
সুধীন্দ্রনাথ ঠাকুর

সুধীন্দ্রনাথ ঠাকুর (১৩ জুলাই ১৮৬৯– ৭ নভেম্বর ১৯২৯) ছিলেন একজন ভারতীয় বাঙালী কবি, ঔপন্যাসিক ও গল্পকার। তিনি কলকাতার বিখ্যাত ঠাকুর পরিবারে জন্মগ্রহণ করেন। তাঁর পিতা ছিলেন দ্বিজেন্দ্রনাথ ঠাকুর। সৌমেন্দ্রনাথ ঠাকুর ছিলেন সুধীন্দ্রনাথের পুত্র।
সুধীন্দ্রনাথ ঠাকুর কবিতা, উপন্যাস ও ছোটোগল্প রচনা করে গিয়েছেন। ১৮৯১ সালে সাধনা নামে তিনি একটি পত্রিকা প্রকাশ করেন। তিনিই ছিলেন এই পত্রিকার সম্পাদক। পরে এই পত্রিকার সম্পাদনার দায়িত্ব রবীন্দ্রনাথ ঠাকুর নিজের হাতে তুলে নেন। কালক্রমে পত্রিকাটি ভারতী পত্রিকার সঙ্গে বিলীন হয়ে যায়।
সুধীন্দ্রনাথ ঠাকুর কর্তৃক রচিত গ্রন্থগুলি হল: 
দোলা (১৮৯৬), মঞ্জুষা (১৯০৩), মায়ার বন্ধন (১৯০৪), দাসী (১৯০৫), চিত্ররেখা (১৯১০), করঙ্ক (১৯১২), বৈতালিক (১৯১২), প্রসঙ্গ (১৯১২), চিত্রালি (১৯১৯)।
কাসিদা অব ঢাকা

কাসিদা অব ঢাকা (বাংলা অর্থ: ঢাকার কাসিদা) ২০২০ সালে মুক্তিপ্রাপ্ত বাংলাদেশী প্রামাণ্যচিত্র। চলচ্চিত্রটি পরিচালনা করেছেন অনার্য মুর্শিদ, প্রযোজনা করেছে বাংলাঢোল লিঃ। চলচ্চিত্রটি ইতোমধ্যে দিল্লীর ইন্দুস ভ্যালি আন্তার্জাতিক চলচ্চিত্র উৎসবে সেরা প্রামাণ্যচিত্র পুরস্কার পেয়েছে, প্রদর্শিত হয়েছে বাংলাদেশ, ভারত, জার্মানি, ইন্দোনেশিয়ার বেশ কয়েকটি চলচ্চিত্র উৎসবে।
কাসিদা ঢাকার হারিয়ে যাওয়া সংগীতগুলোর মধ্যে অন্যতম। মুঘল আমলে এর বিষয় ছিল সম্রাটদের প্রশংসা ও গুণগান। মুঘলদের বিদায়ের পর এখানকার কাসিদাগুলো রমজান মাসকে কেন্দ্র করে রচিত হতে থাকে। শাহেদি, মার্সিয়া, নাত-এ রাসূল, ভৈরবী, মালকোষ প্রভৃতি রাগে এর সুর প্রয়োগ করা হয়।
রমজানের কয়েকদিন আগ থেকেই কাসিদার রেওয়াজ শরু হত। রমজানের মাঝামাঝিতে ঢাকার অলিতেগলিতে কাসিদার প্রতিযোগিতা হত এবং শেষ দিকে এটা জমে উঠত।
একুশ শতকের প্রথম দশকেও সেহরির সময় রোজাদারদের ঘুম ভাঙানোর জন্য ঢাকার অলিতে গলিতে কাসিদার মিছিল বের হত। ভোর রাতের এই কাসিদা শোনার জন্য বাড়ির নারী এবং শিশু-কিশোররা অনেক সময় বারান্দায় দাঁড়িয়ে অপক্ষা করত।
মাইক আর মোবাইলের অ্যালার্মের সাথে কাসিদার ধ্বনি আর টিকে উঠতে পারছে না। কাসিদা এখন আর নেই বললেই চলে। তবু কয়েকজন শিল্পী এখনো এটাকে ধরে রাখার চেষ্টা করেছেন। কাসিদার জৌলুস, ইতিহাস, ঐতিহ্য এবং বর্তমান নিয়ে এই প্রামাণ্য চলচ্চিত্র।
২০২০ সালের ১৭ মে  বাংলাফ্লিক্স, রবিস্ক্রিন, এয়ারটেল স্ক্রিন, টেলিফ্লিক্স ও বিডিফ্লিক্স লাইভ অ্যাপগুলোতে এক যোগে উন্মুক্ত করা হয় 'কাসিদা অব ঢাকা' এবং একই বছরের ২২ই মে এটি ইউটিউবে প্রকাশিত হয়।
২০ মিনিটের এই প্রামাণ্যচিত্রটির ধারা বর্ণনা করেছেন জয়ন্ত চট্টোপাধ্যায়, আবহ সংগীত করেছেন প্রিন্স শুভ, সম্মাদনা করেছেন অনয় সোহাগ।
"কাসিদা অব ঢাকা" প্রামাণ্যচিত্রটি ২০২০ সালে ভারতের দিল্লীতে অনুষ্ঠিত ইন্দুস ভ্যালি আন্তর্জাতিক চলচ্চিত্র উৎসবে সেরা প্রামাণ্যচিত্রের পুরস্কার জিতে নেয়। জার্মানির হাইডেলবার্গ বিশ্ববিদ্যালয়ের ফ্যাকশ্যাফটের চলচ্চিত্র উৎসব ‘গ্লিম্পস অব সাউথ এশিয়া’তে আগামী ২৫ জুন প্রদর্শিত হয় বাংলাদেশি প্রামাণ্য চলচ্চিত্র ‘কাসিদা অব ঢাকা’।
ম্যাক্সওয়েল (একক)

ম্যাক্সওয়েল (প্রতীক: Mx) হল চৌম্বক ফ্লাক্স (Φ) এর সিজিএস (সেন্টিমিটার– গ্রাম–সেকেন্ড) একক।
এই এককের নামটি জেমস ক্লার্ক ম্যাক্সওয়েল এর সম্মানার্থে রাখা হয়েছে, যিনি তড়িচ্চুম্বকত্বের একীভূত তত্ত্ব উপস্থাপন করেছিলেন। ১৯০০ সালে প্যারিসে অনুষ্ঠিত ইন্টারন্যাশনাল ইলেকট্রিকাল কংগ্রেসে"ম্যাক্সওয়েল" এককটিকে সিজিএস একক হিসাবে সুপারিশ করা হয়েছিল। ফ্যারাডে চৌম্বক শক্তির বক্ররেখা হিসাবে চৌম্বক ক্ষেত্রের ধারণা দেন, যাকে তিনি চৌম্বকীয় আবেশের রেখা হিসাবে আখ্যা দিয়েছিলেন। ফ্যারাডের ধারণার প্রতিফলনে এই ব্যবহারিক এককটিকে পূর্বে লাইন বা রেখা বলা হত। কখনও কখনও "কিলোলাইন" (10 লাইন) এবং "মেগালাইন" (10 লাইন) একক ব্যবহার করা হত কারণ যে ঘটনা পরিমাপ করতে এগুলো ব্যবহৃত হয় তার তুলনায় 1 লাইন খুব ছোট একক ছিল।
১৯৩০ সালের জুলাই মাসে অসলোতে ইন্টারন্যাশনাল ইলেক্ট্রোটেকনিক্যাল কমিশনের সাধারণ সভায় চৌম্বক ফ্লাক্সের একক হিসাবে"ম্যাক্সওয়েল" সর্বসম্মতভাবে আবারও অনুমোদিত হয়। ১৯৩৩ সালে, ইন্টারন্যাশনাল ইলেক্ট্রোটেকনিক্যাল কমিশনের ইলেকট্রিক এবং ম্যাগনেটিক ম্যাগনিটিউডস ও ইউনিটস কমিটি মিটার–কিলোগ্রাম–সেকেন্ড (এমকেএস) পদ্ধতি গ্রহণ করার প্রস্তাব দেয় এবং চৌম্বক ফ্লাক্সের (Φ) ব্যবহারিক একক হিসেবে ওয়েবার প্রস্তাবিত হয়। বিভিন্ন জাতীয় কমিটির মাধ্যমে এই প্রস্তাবের চূড়ান্ত অনুমোদন অর্জিত হয় ১৯৩৫ সালে। এইভাবে ইন্টারন্যাশনাল ইলেক্ট্রোটেকনিক্যাল কমিশন, "ওয়েবার" কে চৌম্বক ফ্লাক্সের ব্যবহারিক একক হিসাবে গ্রহণ করে।
"ম্যাক্সওয়েল" এসআই একক নয়।
অর্থাৎ, এক ম্যাক্সওয়েল হল এক গাউস শক্তির একটি চৌম্বক ক্ষেত্রের লম্ব বরাবর স্থাপিত এক বর্গ সেন্টিমিটার তলের উপরিভাগ জুড়ে মোট ফ্লাক্স।
ওয়েবার হল চৌম্বক ফ্লাক্সের এসআই একক, যা ১৯৪৬ সালে সংজ্ঞায়িত হয়েছিল।
শোনান বেলমারে

শোনান বেলমারে (, ) হচ্ছে হিরাতসুকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৬৮ সালে "তোয়া রিয়াল ইস্টেট ফুটবল ক্লাব" নামে প্রতিষ্ঠিত হয়েছে। ১৫,৩৮০ ধারণক্ষমতাবিশিষ্ট লেমন গ্যাস স্টেডিয়াম হিরাতসুকা এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় বিন উকিশিমা এবং সভাপতির দায়িত্ব পালন করছেন কিয়োশি মাকাবে। জাপানি রক্ষণভাগের খেলোয়াড় তাকুইয়া ওকামোতো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, শোনান বেলমারে এপর্যন্ত ১৩টি শিরোপা জয়লাভ করেছে; যার মধ্যে ৩টি জাপান সকার লিগ এবং ৩টি এম্পেরর'স কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ১৯৯৫ এশিয়ান কাপ উইনার্স কাপের শিরোপা। কোজি সাকামোতো, দাইসুকে কিকুচি, ইয়াসুনোরি তাকাদা, বেতিনিয়ো এবং কোজি নোগুচির মতো খেলোয়াড়গণ শোনান বেলমারের জার্সি গায়ে মাঠ কাঁপিয়েছেন।
সোহাগপুর এস কে পাইলট মডেল উচ্চ বিদ্যালয়

সোহাগপুর সরকারি শ্যাম কিশোর পাইলট মডেল উচ্চ বিদ্যালয় বেলকুচি উপজেলা সিরাজগঞ্জ জেলা বাংলাদেশের প্রাচীনতম উচ্চ বিদ্যালয়গুলির মধ্যে একটি। বিদ্যালয়টি ১ জানুয়ারি ১৯১৩ সালে জমিদার রাও বাহাদুর কালিদশ চৌধুরীর যমুনা নদীর তীরে তাঁর দাদা শ্যাম কিশোর চৌধুরীর নামে প্রতিষ্ঠিত করেছিলেন।
২০১৮ সালে বাংলাদেশ সরকারের এটি বিশেষ প্রকল্পের মাধ্যমে তৈরি করা ৩১০টি পাইলট মডেল স্কুলের মধ্যে প্রথম ২০টির একটি। স্কুলটি ২০১৩ সালে তার ১০০ বছরের বার্ষিকী উদ্‌যাপন করেছে। স্কুলটিকে ২০১৮ সালে জাতীয়করণ করা হয়েছিল।
পাল্লাহারা

পাল্লাহারা (বৈজ্ঞানিক নাম: "Cirrochroa tyche (Felder)") এক মাঝারি আকারের প্রজাপতির প্রজাতি যার শরীর ও ডানা কালচে হলুদ বর্ণের। এরা নিমফ্যালিডি পরিবার এবং হেলিকোনিনি উপগোত্রের সদস্য।
পাল্লাহারা এর প্রজাতিগুলো হলো:
ভারতে প্রাপ্ত পাল্লাহারার উপপ্রজাতিসমূহ হল-
সাধারণ ইয়োমান, গ্রীষ্মমণ্ডলীয় দক্ষিণ এশিয়া এবং দক্ষিণ -পূর্ব এশিয়ার বনভূমিতে এদের পাওয়া যায়।
আর্মেনীয় প্রেরিতীয় মণ্ডলী

আর্মেনীয় প্রেরিতীয় মণ্ডলী () হল আর্মেনীয়দের জাতীয় মণ্ডলী। প্রাচ্যদেশীয় অর্থোদক্সির অন্তর্ভুক্ত এই মণ্ডলীটি অন্যতম প্রাচীন খ্রীষ্টান প্রতিষ্ঠান। প্রারম্ভিক ৪র্থ শতাব্দীতে আর্সাকীয় রাজবংশের রাজা তৃতীয় তিরিদাতের শাসনাধীন আর্মেনীয় রাজ্য ছিল প্রথম কোনো রাষ্ট্র যেটি খ্রিস্টধর্মকে রাষ্ট্রধর্ম হিসাবে গ্রহণ করেছিল। ঐতিহ্য মোতাবেক, এই মণ্ডলীটি খ্রীষ্টীয় ১ম শতাব্দীতে প্রেরিত বর্থলময় এবং প্রেরিত এদেশীয় থদ্দেয়ের প্রচারাভিযানের সময় উদ্ভূত হয়েছিল।
এটিকে কখনও কখনও আর্মেনীয় অর্থোডক্স মণ্ডলী বা আর্মেনীয় গ্রেগরীয় মণ্ডলী হিসাবে আখ্যায়িত করা হয়। গ্রেগরীয় মণ্ডলী অবিধাটি স্বয়ং মণ্ডলীটির পছন্দের নয় কেননা এটি প্রেরিত বর্থলময় ও থদেয়কে এর প্রতিষ্ঠাতা গণ্য করে এবং সন্ত দীপ্তিদাতা গ্রেগরীয়কে এর প্রথম দাপ্তরিক অধ্যক্ষ হিসাবে বিবেচনা করে৷ এটি কেবল আর্মেনীয় মণ্ডলী পরিচিত।
সালভাতোরে সিরিগু

সালভাতোরে সিরিগু (, , ; জন্ম: ১২ জানুয়ারি ১৯৮৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব তোরিনো এবং ইতালি জাতীয় দলের হয়ে গোলরক্ষক হিসেবে খেলেন।
২০০৫ সালে, সিরিগু ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ইতালির বয়সভিত্তিক দলের হয়ে খেলার পর, তিনি ২০১০ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৪) এবং ২টি উয়েফা ইউরোপীয় চ্যাম্পিয়নশিপে (২০১২, ২০১৬ এবং ২০২০) অংশগ্রহণ করেছেন, যার মধ্যে ২০২০ সালে রোবের্তো মানচিনির অধীনে শিরোপা জয়লাভ করেছেন।
ব্যক্তিগতভাবে, সিরিগু বেশ কিছু পুরস্কার জয়লাভ করেছেন, যার মধ্যে টানা দুই বছর লীগ ১ বর্ষসেরা গোলরক্ষকের পুরস্কার জয় অন্যতম। দলগতভাবে, সিরিগু এপর্যন্ত ১৪টি শিরোপা জয়লাভ করেছেন, যার মধ্যে ১৩টি পারি সাঁ-জেরমাঁর হয়ে এবং ১টি ইতালির হয়ে জয়লাভ করেছেন।
সালভাতোরে সিরিগু ১৯৮৭ সালের ১২ই জানুয়ারি তারিখে ইতালির নুওরোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আলেসসিয়ো ক্রানিয়ো

আলেসসিয়ো ক্রানিয়ো (; জন্ম: ২৮ জুন ১৯৯৪) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব কাইয়ারি এবং ইতালি জাতীয় দলের হয়ে গোলরক্ষক হিসেবে খেলেন।
২০১১ সালে, ক্রানিয়ো ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ইতালির বয়সভিত্তিক দলের হয়ে খেলার পর, তিনি ২০২০ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
ব্যক্তিগতভাবে, ক্রানিয়ো বেশ কিছু পুরস্কার জয়লাভ করেছেন, যার মধ্যে ২০১৭ সালে সেরিয়ে বি বর্ষসেরা ফুটবলারের পুরস্কার জয় অন্যতম।
আলেসসিয়ো ক্রানিয়ো ১৯৯৪ সালের ২৮শে জুন তারিখে ইতালির ফিয়েজোলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলেক্স মেরেত

আলেক্স মেরেত (, ; জন্ম: ২২ মার্চ ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে গোলরক্ষক হিসেবে খেলেন।
২০১২ সালে, মেরেত ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
ব্যক্তিগতভাবে, মেরেত বেশ কিছু পুরস্কার জয়লাভ করেছেন, যার মধ্যে ২০১৬–১৭ সেরিয়ে বি মৌসুম সেরা গোলরক্ষকের পুরস্কার জয় অন্যতম। দলগতভাবে, মেরেত এপর্যন্ত ২টি শিরোপা জয়লাভ করেছেন, যার মধ্যে ১টি এসপিএএলের হয়ে এবং ১টি নাপোলির হয়ে জয়লাভ করেছেন।
আলেক্স মেরেত ১৯৯৭ সালের ২২শে মার্চ তারিখে ইতালির উদিনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মেরেত ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৬ বছরে ৪৩ ম্যাচে অংশগ্রহণ করেছেন।
শুভ সন্ধ্যা সমুদ্র সৈকত

শুভ সন্ধ্যা সমুদ্র সৈকত সমুদ্রের কোল ঘেঁষা প্রান্তিক জেলা বরগুনার তালতলী উপজেলার নিশানবাড়িয়া ইউনিয়নের নলবুনিয়ায় এলাকায় সাড়ে ৪ কিলোমিটার জায়গাজুড়ে খড়স্রোতা পায়রা, বিষখালী ও বলেশ্বর নদীর মোহনায় অবস্থিত। সাগর তীরের বালুকণা পর্যটকদের দু-পায়ের অলঙ্কার হয়ে সঙ্গে থাকে। সীমাহীন সাগর তীরের মুক্ত বাতাস আর চোখ জুড়ানো প্রাকৃতিক শোভা যেন এই সৈকতটির দৃষ্টি আকর্ষণের টোপ|
আলোচ্য সৈকতটিকে পর্যটন কেন্দ্র হিসেবে রূপ দিতে নিরন্তর চেষ্টা শুরু করেছিলেন তৎকালীন তালতলীর উপজেলা নির্বাহী অফিসার বদরুদ্দোজা শুভ ও জনাকয়েক স্থানীয় পর্যটকপ্রেমী গণমাধ্যমকর্মী। তারই ধারাবাহিকতায় গত বছর (১ ডিসেম্বর ২০১৭) পর্যটন কেন্দ্র হিসেবে জায়গাটির আনুষ্ঠানিক উদ্বোধন করেন সদ্য বদলিকৃত উপজেলা নির্বাহী অফিসার বদরুদ্দোজা শুভ। তার নামের সঙ্গে মিল রেখেই এই পর্যটন কেন্দ্রটির নামকরণ করা হয় ‘শুভ সন্ধ্যা সমুদ্র সৈকত পর্যটন কেন্দ্র’|
তালতলী উপজেলা সদর থেকে প্রায় ১৫ কিলোমিটার দূরে শুভ সন্ধ্যা সমুদ্র সৈকত অবস্থিত। বরগুনা জেলার প্রধান তিনটি নদী পায়রা, বিষখালী ও বলেশ্বরের মিলিত জলমোহনায় সৈকতটি দাঁড়িয়ে আছে যৌবনা রূপ নিয়ে। বেলাভূমিটি প্রায় চার কিলোমিটার লম্বা এলাকাজুড়ে বিস্তৃত। 
প্রকৃতি ও গঠনগত দিক থেকে এটি অন্যান্য সমুদ্র সৈকত থেকে সম্পূর্ণ আলাদা। এর একদিকে দিগন্ত জোড়া জলরাশি, অন্যদিকে ঝাউ বন দেখা যায়। দুপাশে সারি সারি ঝাউ গাছের ভেতর ঢুকলেই মনে হবে যেন এক স্বপ্নরাজ্যে ঢুকে পড়েছেন আপনি। নির্জন রাস্তা ধরে পায়ে হেঁটে আপনাকে পৌঁছাতে হবে শুভ সন্ধ্যা সমুদ্র সৈকতে। কিছুক্ষণের মধ্যে দেখা মিলবে বিস্তীর্ণ সমুদ্র পাড়ের, আর বালুর বুকে নানা আলপনায় অলংকৃত করে রেখেছে কাঁকড়ারা। একদিকে সমুদ্রের জলরাশি অন্যদিকে ঝাউবন এখানে আসা স্বল্প সংখ্যক পর্যটকদেরও দিচ্ছে বাঁধ ভাঙা আনন্দ। কেউবা সমুদ্রের পানিতে পা ভিজিয়ে ছুটে বেড়াচ্ছেন, আবার কেউ সঙ্গীকে নিয়ে বালুর বুকে দাঁড়িয়ে ছবির ফ্রেমে বন্দি হচ্ছেন। হেঁটে চলেছেন সমুদ্র পাড়ের এক প্রান্ত থেকে অন্য প্রান্তে।সূর্য যখন হেলে পড়বে পশ্চিম আকাশে, সমুদ্রের পানি আর পাড়ের বালি তখন স্বর্ণালী আলোয় ঝিলমিল করবে। আর এখান থেকেই উপভোগ করতে পারবেন সমুদ্রের বুকে লাল কুসুম সূর্য অস্ত যাওয়া।
সৈকতটি এখনো সরকারী ভাবে পর্যটন কেন্দ্র হিসেবে স্বীকৃতি লাভ করেনি। তবে বর্তমানে প্রচন্ড মানুষের সমাগম হয়। যা স্থানীয় মানুষদের অর্থনীতিতে অবদান রাখছে। আগে সৈকতে বোট ভাড়া/গাড়ি পার্কিং এর কোন সু-ব্যবস্থা ছিল না। সাম্প্রতিক কালে কর্তৃপক্ষ তা বেঁধে দিয়েছেন। তবে ট্যুরিস্ট পুলিশ না থাকায় রাতে সৈকতটি নিরাপদ নয়।
কৃষ্ণদাস পাল

কৃষ্ণদাস পাল রায়বাহাদুর সিআইই (১৮৩৮  — ২৪ জুলাই  ১৮৮৪) ছিলেন একজন ভারতীয় বাঙালি সাংবাদিক, বাগ্মী ও রাজনীতিজ্ঞ। তিনি "হিন্দু প্যাট্রিয়ট" পত্রিকার দীর্ঘ সময়ের সম্পাদক ছিলেন। তিনি জাতিতে একজন তিলি (বাংলায় একটি হিন্দু প্রভাবশালী ব্যবসায়ী জাতি) ছিলেন।
কৃষ্ণদাস পাল ব্রিটিশ ভারতের কলকাতার কাঁসারিপাড়ায় এক দরিদ্র পরিবারে জন্ম গ্রহণ করেন। পিতা ছিলেন ঈশ্বরচন্দ্র পাল। কৃষ্ণদাস কলকাতার ওরিয়েন্টাল সেমিনারীতে পাঁচ বছর ও তৎকালীন  হিন্দু মেট্রোপলিটন কলেজে  তিন বৎসর (১৮৫৪ - ৫৭) পড়াশোনা করেন এবং সেসময়ে তার সাংবাদিকতার প্রতি আগ্রহ জন্মে। ডি.এল. রিচার্ডসনের ছাত্র হিসাবে ইংরাজী সাহিত্যে তিনি বিশেষ দক্ষতা লাভ করেন। কলেজে ছাত্রাবস্থায় "ক্যালকাটা লিটারারি ফ্রি ডিবেটিং ক্লাব" প্রতিষ্ঠা করেন। ১৮৫৬ খ্রিস্টাব্দে তার রচিত 'দি ইয়ং বেঙ্গল ভিন্ডিকেটেড' প্রবন্ধ সে যুগে বিশেষ আলোড়ন সৃষ্টি করেছিল। হরিশচন্দ্র মুখার্জি সম্পাদিত হিন্দু প্যাট্রিয়ট পত্রিকার আদর্শে 'দি ক্যালকাটা মান্থলি' ম্যাগাজিন প্রকাশ করেন।সহযোগী ছিলেন শম্ভুচন্দ্র মুখার্জি। ১৮৬১ খ্রিস্টাব্দে তিনি মুষ্টিমেয় কিছু উচ্চ সংস্কৃতিবান ব্যক্তিত্ব ও মনীষীদের ব্রিটিশ ইন্ডিয়ান অ্যাসোসিয়েশনের সহ-সম্পাদক হন। ঠিক সেই সময়ই হিন্দু প্যাট্রিয়টেরহরিশচন্দ্র মুখোপাধ্যায়ের অকাল প্রয়াণের কয়েক মাস পর তিনি ওই পত্রিকার সম্পাদক হন। একাদিক্রমে ২৩ বৎসর সম্পাদনায় তৎকালীন রাজনীতিতে তার প্রভাব বিস্তার লাভ করে। 'ইমিগ্রেশন বিল ', 'ইলবার্ট বিল', 'ভার্নাকুলার প্রেস অ্যাক্ট' ইত্যাদি আইন প্রনয়ণের সময় হিন্দু প্যাট্রিয়ট পত্রিকায় চা-শ্রমিকদের পক্ষে,  সংবাদপত্রের স্বাধীনতার বিষয়ে ও দেশীয় ডেপুটি ম্যাজিসেট্রটদের সপক্ষে বিস্তর প্রবন্ধ রচনা করে জনপ্রিয় হয়েছিলেন। চা-শ্রমিকদের নির্যাতন-ব্যবস্থা র প্রতিবাদে কৃষ্ণদাস 'ইমিগ্রেশন বিল'কে 'দ্য স্লেভ ল' অব ইন্ডিয়া' বলে অভিহিত করেন। ক্রমে তিনি সমাজে প্রতিষ্ঠিত ও রাজনীতি হিসাবে  পরিচিত হয়ে ব্রিটিশ ইন্ডিয়ান অ্যাসোসিয়েশনের সহ-সম্পাদক থেকে স্থায়ী সম্পাদক হন। 
১৮৬৩ খ্রিস্টাব্দে তিনি 'জাস্টিস অফ দ্য পিস' নিযুক্ত হন এবং কলকাতা পুরসভার কমিশনার হন। ১৯৮২ খ্রিস্টাব্দে তিনি বঙ্গীয় আইন সভার সদস্য হন এবং এখানেই তার ব্যবহারিক জ্ঞান ও সংযম পরবর্তী লেফটেনান্ট গভর্নর দ্বারা উচ্চ প্রশংসিত হয়েছিল। ১৮৮৩ খ্রিস্টাব্দে তিনি ভাইসরয়ের লেজিসলেটিভ কাউন্সিলের সদস্য নিযুক্ত হন। 'বেঙ্গল টেন্যান্সি বিল' নিয়ে বিতর্কের সময় কৃষ্ণদাস  জমিদার-শ্রেণির প্রতিভূরূপে ভারতবর্ষীয় ব্যবস্থাপক সভা'র সদস্য মনোনীত হন। ১৮৭৭ খ্রিস্টাব্দে  তাঁকে রায়বাহাদুর উপাধিতে ভূষিত করা হয় এবং তিনি "রায় কৃষ্ণদাস পাল বাহাদুর" হিসাবে পরিচিত হন। ১৮৭৮ খ্রিস্টাব্দে তিনি কমান্ডার অব ইন্ডিয়ান এম্পায়ার (সি আই ই) হন। 
তিনি হিন্দু মেলার অন্যতম পৃষ্ঠপোষক ছিলেন।
কৃষ্ণদাস পাল ১৮৮৪ খ্রিস্টাব্দের ২৪ জুলাই ডায়াবেটিসের কারণে পরলোক গমন করেন। তার প্রয়াণে লর্ড রিপন এক শোক বার্তায় বলেন - 
১৮৯৪ খ্রিস্টাব্দে লর্ড এলগিন কলকাতায় তার পূর্ণাবয়ব মর্মর মূর্তির আবরণ উন্মোচন করেন।
ক্যাপসিড

ক্যাপসিড হচ্ছে ভাইরাসের প্রোটিন আবরণ। এই প্রোটিন আবরণের ভেতর থাকে জেনেটিকাল পদার্থসমূহ। ক্যাপসিড ছোটো ছোটো দানাদার জিনিস দিয়ে গঠিত যাদেরকে বলা হয় প্রোটোমারস। আবার ত্রিমাত্রিক কিছু সাবইউনিটকে ক্যাপসোমারও বলা হয়। যেসকল প্রোটিনগুলো মিলে একটি ক্যাপসিড তৈরি করে তাদেরকে বলা হয় ক্যাপসিড প্রোটিনস অথবা ভাইরাল কোট প্রটিনস (সংক্ষেপে ভিসিপি)। ক্যাপসিডসহ ভেতরের জিনোমকে একত্রে নিউক্লিওক্যাপসিড বলা হয়।
ক্যাপসিডকে তাদের গঠন অনুসারে কয়েক ভাগে ভাগ করা হয়। বেশিরভাগ ভাইরাসের ক্যাপসিড প্যাঁচানো বা বিশতলবিশিষ্ট হয়। ব্যাকটেরিওফায ভাইরাসগুলোর ক্যাপসিড একটু জটিল প্রকৃতির হয়। ভাইরাসের ক্যাপসিডে একের অধিক প্রোটিন থাকতে পারে। যেমন ফুট এন্ড মাউথ রোগ যে ভাইরাস দ্বারা হয় সেই ভাইরাসের ক্যাপসিডে তিন ধরনের প্রোটিন থাকে।
কিছু কিছু ভাইরাসের ক্ষেত্রে ক্যাপসিডের উপরে আরো একটি স্তর থাকে। এটি লিপিড দিয়ে গঠিত। আর এই স্তরকে বলা হয় ভাইরাল এনভেলপ। এই ভাইরাল এনভেলপ ভাইরাস পোষক দেহ থেকে সংগ্রহ করে।
ক্যাপসিড যে সকল কাজগুলো করেঃ
একটি ভাইরাসের অবশ্যই স্থায়ী, শক্ত ক্যাপসিডের প্রয়োজন ভেতরের জিনোমকে রক্ষা করার জন্য। বিশেষ করে উচ্চ তাপমাত্রা, pH, এনজাইমের কার্যকারিতা ইত্যাদি থেকে রক্ষা করার জন্য।
ভাইরাসবিদ্যা

অনুজীববিজ্ঞানের যে শাখায় ভাইরাস নিয়ে গবেষণা করা হয় তাকে ভাইরোলজি বা ভাইরাসবিদ্যা বলে। ভাইরাস বলতে বোঝায় চোখে দেখা যায় না, একেবারে ক্ষুদ্রাকৃতির, ডি এন এ বা আর এন এ নিয়ে গঠিত যা পোটিনের আবরণ দিয়ে গঠিত এক ধরনের বস্তু। ভাইরাসবিদ্যায় মূলত ভাইরাসের গঠন, প্রকারভেদ এবং সৃষ্টি রহস্য, রোগাক্রান্ত করা, পোষক দেহে বসবাস ইত্যাদি নিয়ে আলোচনা করা হয়। ভাইরাসবিদ্যা মূলত অণুজীব বিজ্ঞানের একটি শাখা।
মার্টিনোস বেইজেরিক ১৮৯৮ সালে সর্বপ্রথম একটি জীবাণু আবিষ্কার করেন। এটি ছিল মূলত টোবাকো মোজাইক ভাইরাস। তিনি বুঝতে পেরেছিলেন এটা কোন ব্যাকটেরিয়া নয় এবং কোন ফাংগাস ঘঠিত রোগও নয়। তিনিই প্রথম এই বিশেষ জীবাণুকে ভাইরাস বলে অভিহিত করেন। এখনও যা প্রচলিত আছে। এই আবিষ্কারের মধ্য দিয়েই ভাইরাসবিদ্যার শুরু হয়।
ভাইরাস নিয়ে গবেষণা করার অন্যতম প্রধান কারণ হচ্ছে ভাইরাস অনেক রোগ সৃষ্টি করে। এর মধ্যে উল্লেখযোগ্য কিছু রোগ হচ্ছে ঠান্ডা, ইনফ্লুয়েঞ্জা, র‍্যাবিস, মিজলস, ডায়ারিয়া, হেপাটাইটিস, ডেঙ্গু জ্বর, হলুদ জ্বর, পোলিও, গুটিবসন্ত, এইডস ইত্যাদি।
কিছু কিছু ভাইরাসকে অনকো ভাইরাসও বলা হয়। এই ভাইরাসগুলো ক্যান্সার সৃষ্টি করে। যেমন মানুষের মধ্যে হিউম্যানপ্যাপিলমা ভাইরাস উল্লেখযোগ্য। এছাড়া আছে মহিলাদের জড়ায়ুর ক্যান্সার। বেশিরভাগ ক্ষেত্রেই যৌনমিলনের ক্ষেত্রে ভাইরাস জড়ায়ুতে গিয়ে ক্যান্সার সৃষ্টি করে। এছাড়াও হেপাটাইটিস বি, সি ও যকৃতের ক্যান্সার ভাইরাসের মাধ্যমে সৃষ্টি হয়।
ইস্ট-ওয়েস্ট মেট্রো সুড়ঙ্গ বিপর্যয়

ইস্ট-ওয়েস্ট মেট্রো সুড়ঙ্গ বিপর্যয় ২০১৯ সালের ৩১ অগাস্ট কলকাতা মেট্রোর লাইন ২-এর অন্তর্গত ইস্ট-ওয়েস্ট মেট্রো সুড়ঙ্গ খননকালে ঘটা বিপর্যয়কে নির্দেশ করে।
মেট্রো ও আইটিটি সিমেন্টের আধিকারিকরা বউবাজার এলাকার গৌর দে লেনের বাসিন্দাদের জানান যে ‘এই এলাকারর নীচে মেট্রোর টানেল তৈরি হবে’। নিরাপত্তার কথা মাথায় রেখেই বাড়ি ছাড়ার বিজ্ঞপ্তি প্রদান করা হয় এবং ২১ আগস্টের মধ্যে বাড়ি ছাড়ার কথা বলা হয়।
২৩ অগাস্টের মধ্যে লোহার বিমের দ্বারা বাড়ির কাঠামো ধরে রাখার চেষ্টা করা হয়। সারা বাড়ি জুড়ে একাধিক জায়গায় রয়েছে ফাটল তৈরি হয়।
কলকাতা মেট্রোর ইস্ট-ওয়েস্ট করিডরের পশ্চিমমুখী সুড়ঙ্গের টানেল বোরিং মেশিন ২০১৯ সালের ৩১ অগাস্ট বউবাজার এলাকার মাটির নীচে একুয়াফায়রে অঘাত করে। ফলে সুড়ঙ্গের মধ্যে জল প্রবেশ করে। কলকাতা পুরসভার বৌবাজার থানা এলাকার ৪৮ নম্বর ওয়ার্ডের দুর্গা পিথুরি লেনে একাধিক বাড়িতে ৩১ অগাস্ট সন্ধ্যায় বড় বড় ফাটল তৈরি হয় ও বাড়ি থেকে চাঙড়ও ভেঙে পড়ে। স্থানীয়দের অভিযোগ, ইস্ট-ওয়েস্ট মেট্রোর ভূগর্ভস্থ অংশের কাজের জন্যই বাড়িসমূহে ফাটলের সৃষ্টি হয়। সন্ধ্যা ৭টা নাগাদ ভূমিকম্পের মতো এলাকার বেশ কয়েকটি বাড়ি কাঁপতে শুরু করে। একই সারির কয়েকটি বাড়ির দেওয়াল ও মেঝেতে ফাটল দেখা যায়। ভয় পেয়ে বাসিন্দারা রাস্তায় নেমে আসেন। ১৩এ দুর্গা পিথুরি লেনের তিনতলা বাড়িটির দেওয়াল ও মেঝেতে বড় বড় ফাটল তৈরি হয়। বাসিন্দাদের অভিযোগ করেন, যে “মেট্রোর কাজের জন্য আগাম সতর্কবার্তা দেওয়া হয়নি”।
ইস্ট-ওয়েস্ট মেট্রোর বিবাদী বাগ থেকে শিয়ালদহ পর্যন্ত মেট্রো লাইন নিয়ে যাওয়ার জন্য টানেল বোরিংয়ের জেরে বৌবাজার এলাকায় ২২ বাড়ি ব্যাপক ভাবে ক্ষতিগ্রস্ত হয় ও একাধিক বাড়ির অংশ ভেঙে পড়েছে। পুরসভার পক্ষ থেকে পাওয়া প্রথমে ২৮৪ জন বাসিন্দাকে শহরের বিভিন্ন হোটেলে সরিয়ে নিয়ে যাওয়া হয়।
বৌবাজার চত্বরে মেট্রো সুড়ঙ্গ বিপর্যয় কারণে একটি স্বেচ্ছাসেবী সংস্থা কলকাতা হাইকোর্টে মামলা দায়ের করে। সেই মামলার পরিপ্রেক্ষিতে কলকাতা হাইকোর্ট ইস্ট-ওয়েস্ট মেট্রো রেলের কাজ বন্ধের নির্দেশ প্রদান করে। সেই সাথে আদালত ১৬ সেপ্টেম্বরের মধ্যে বৌবাজারের মেট্রোর সুড়ঙ্গ বিপর্যয়ের রিপোর্ট পেশ করতে নির্দেশ প্রদান করে। এছাড়াও, বৌবাজারের দুর্গা পিথুরি লেনের ক্ষতিগ্রস্ত পরিবারসমূহের একজন করে সদস্যকে তাঁদের বাড়িতে প্রবেশের অনুমতির নির্দেশ প্রদানের করে।
তাপোৎপাদী বিক্রিয়া

একটি তাপোৎপাদী বিক্রিয়া হলো "এমন <nowiki>"</nowiki>এক বিক্রিয়া যার জন্য সামগ্রিক স্ট্যান্ডার্ড এনথালপি পরিবর্তন ΔH এর মান ঋণাত্মক হয়ে থাকে ।" তাপোৎপাদী বিক্রিয়া সাধারণত তাপ প্রকাশ করে এবং শক্তিশালী বন্ধনগুলির সাথে দুর্বল বন্ধনসমূহ বন্ধন প্রতিস্থাপন করে । শব্দটি প্রায়শই বাহ্যিক বিক্রিয়ার সাথে বিভ্রান্ত করা হয়ে থাকে, যা আইইউপিএসি সঙ্গায়িত করেছে "... এমন একটি বিক্রিয়া যার জন্য সামগ্রিক গিবস মুক্ত শক্তির পরিবর্তন ΔG ঋণাত্মক হিসাবে সংজ্ঞায়িত করা হয়। ""
অসংখ্য উদাহরণসমূহের মধ্যে রয়েছে : দহন, থার্মাইট বিক্রিয়া, শক্তিশালী অ্যাসিড এবং ক্ষারক,পলিমারকরণ বিক্রিয়ার সংমিশ্রণ। দৈনন্দিন জীবনের উদাহরণ হিসাবে, হাত উষ্ণকারীরা একটি তাপোৎপাদী বিক্রিয়া অর্জনের জন্য লোহার জারণ ব্যবহার করে:
তাপ উৎপাদী বিক্রিয়াগুলির একটি বিশেষ গুরুত্বপূর্ণ শ্রেণি হাইড্রোকার্বন জ্বালানীর দহন, যেমন: প্রাকৃতিক গ্যাসের জ্বলন:
এই উদাহরণগুলিতে, মুক্তি হওয়া বেশিরভাগ শক্তিই অপেক্ষাকৃত দুর্বল O দ্বি-বন্ধনের মধ্যে সঞ্চিত ছিল।
জয়দেব রায়

জয়দেব রায় () ছিলেন ব্রহ্মাচলের অধীনে ত্রিপুরা রাজ্যের রাজ্যপাল।
জয়দেব রায় ছিলেন ব্রহ্মাচলের মন্ত্রীর পুত্র রাজা উপানন্দের দ্বারা পরিচালিত দক্ষিণ শ্রীহট্টের একটি রাজ্যর রাজ্যপাল। উত্তর গৌড় কিংডম এবং দক্ষিণ ব্রহ্মাচলের মধ্যে দীর্ঘকাল ধরে চলমান দ্বন্দ্বের জমিটির ঝামেলা অব্যাহত রেখেছে। গৌড়ের রাজা গোবর্ধন ব্রহ্মাচলকে অনুপ্রবেশ করতে চেয়েছিলেন। রাজা উপানন্দের সেনাবাহিনী, অমর সিংকে প্রলুব্ধ করতে এবং ব্রাহ্মচালের ঠিক দক্ষিণে ত্রিপুরা রাজ্যের সীমান্তরক্ষী কুকী সেনাদের রাজি করেছিলেন এবং রাতের নিচে রাজা উপানন্দের প্রাসাদে অভিযান চালাতে সক্ষম হন। পরিকল্পনাটি সফল হয়েছিল, কুকিরা প্রাসাদের বেশিরভাগ বন্দীদের হত্যা করেছিল। রাজা উপানন্দের মৃত্যুর দিকে এক যুদ্ধের উত্থান ঘটে। যুদ্ধে নিহত হওয়ার আগে জেনারেল অমর সিং কিছুক্ষণের জন্য ব্রহ্মাচলের নিয়ন্ত্রণ নিয়েছিলেন। কুকী সেনারা অবশেষে ব্রহ্মাচলকে (কুলাউড়ায় আধুনিক কালের বারমচলকে কেন্দ্র করে) ত্রিপুরার রাজার সাথে যুক্ত করে দেয়।
সিংহের মৃত্যুর সাথে সাথে গোবর্ধন রায়কে ত্রিপুরাদের অধীনে সামন্তবাদী শাসক হিসাবে নিযুক্ত করেছিলেন যা তিনি গ্রহণ করেছিলেন। অমর সিংহের স্ত্রী চন্দ্র কালা স্বামী ছাড়া গর্ভবতী হয়ে পড়েছিলেন, চন্দ্র কালা এবং তার সন্তানের দেখাশোনা করার জন্য জয়দেব রায় দায়িত্ব নিয়েছিলেন।
জয়দেব রায়ের কার্যকর ১২৬০ সালে রাজা গৌড় গোবিন্দ সিংহাসনে আরোহণের সাথে সমাপ্ত হয়েছিল। গোবিন্দ ত্রিপুরার রাজা রতন মানিক্যের সাথে সন্ধি করেছিলেন, ব্রহ্মাচলকে (দক্ষিণ শ্রীহট্ট) জয়দেব রায়ের নিকট তাকে ফিরিয়ে দেওয়ার জন্য রাজার আবেদন হিসাবে তাকে একটি হাতি উপহার দিয়েছিলেন যা রাজা গ্রহণ করেছিলেন।
অমর সিং (জেনারেল)

অমর সিংহ ব্রহ্মচালের রাজা উপানন্দের সামরিক সেনাপতি এবং পরবর্তীকালে তিনি এই অঞ্চলের রাজা ছিলেন।
অমর সিং রাজা জয়ানন্দ শাসিত ব্রহ্মচল (দক্ষিণ সিলেট) একটি সাধারণ সামরিক কর্মকর্তা হিসাবে কাজ শুরু করেছিলেন। জয়ানন্দের দুটি ছেলে ছিল, বড় ছেলে শ্রীনন্দ ও ছোট ছেলে উপনন্দ। ​শ্রীনন্দের দীর্ঘস্থায়ী বাতজনিত রোগের সুযোগ নিয়ে সিংহাসন গ্রহণ থেকে বড় ভাইয়ের বিরুদ্ধে ষড়যন্ত্র করেছিলেন। উপনন্দকে তাঁর পক্ষে যোগ দিতে পেরেছিলেন। শ্রীনলদা এই প্রস্তাব বিরুদ্ধে প্রতিবাদ করেছিল কিন্তু সফল হয়নি এবং পালিয়ে কামরূপ কামাখ্যায় যায় যেখানে তিনি একটি মনদিরে সন্ন্যাসী শুরু করবেন। রাজকীয় আধিকারিকদের গ্রহণের সাথে সাথে উপনন্দ ব্রহ্মচালের রাজা হন এবং পরবর্তীকালে অমর সিং প্রধান সামরিক জেনারেল হন।
উত্তর গৌড় কিংডম এবং দক্ষিণ ব্রহ্মচলের মধ্যে দীর্ঘকাল ধরে চলমান দ্বন্দ্বের জমির ঝামেলা অব্যাহত রেখেছে। গৌড়ের রাজা গোবর্ধন উপানন্দের পছন্দ না হওয়ায় ব্রহ্মচলকে অনুপ্রবেশ করতে চেয়েছিলেন। রাজা তাঁর নিজের সামরিক জেনারেল বীরভদ্রকে তাঁর কন্যাকে অমর সিংয়ের সাথে বিবাহ দেওয়ার জন্য আদেশ দিয়ে উপনানের সামরিক জেনারেল অমর সিংহের পক্ষে যেতে সক্ষম হন। প্রতিবাদ সত্ত্বেও অমর সিং ও চন্দ্রকালার মধ্যে বিবাহ সফল হয়েছিল এবং সিং জেনারেল বীরভদ্রের সাথে সুসম্পর্ক বজায় রেখেছিলেন।
সিংহ ব্রাহ্মাচলের ঠিক দক্ষিণে ত্রিপুরা রাজার সীমান্তরক্ষী কুকি সেনাদের রাজি করান, রাতের গভীর রাতে রাজা উপানন্দের প্রাসাদে অভিযান চালান। পরিকল্পনাটি সফল হয়েছিল কুকিরা প্রাসাদের বেশিরভাগ বন্দীদের হত্যা করেছিল। রাজা উপানন্দের মৃত্যুর দিকে এক যুদ্ধের সূচনা হয়েছিল। সিং গোবর্ধনের অনুমতি নিয়ে ব্রহ্মচালের নিয়ন্ত্রণ নিয়েছিলেন। গোবর্ধনের প্রতিবেশী রাজ্যগুলিকে জোটবদ্ধ করার নেশা শেষ হয়নি, তিনি সিংহকে ব্রহ্মচালের পূর্বেও পাহাড়ি রাজাদের বিরুদ্ধে যুদ্ধ করার নির্দেশ দিয়েছিলেন।
দ্বিপ্রা কিংডমের রাজা রতন মানিক্যকে সিংয়ের বিশ্বাসঘাতকতা এবং কীভাবে তিনি কুকি প্রধানদের ঠকিয়েছিলেন তা অবহিত করেছিলেন, তিনি সিদ্ধান্ত নিয়েছিলেন যে তিনি পদক্ষেপ নেবেন। রতন বিশ্বাস করেছিল যে গৌর প্রশাসন খুব দূরে চলেছে এবং গোবর্ধনের প্রতিবেশী রাজ্যগুলিতে আক্রমণ করার অভিলাষকেও থামিয়ে দেওয়ার সিদ্ধান্ত নিয়েছে। তিনি সিংকে আক্রমণ করার জন্য ব্রহ্মচালের দিকে একটি দল পাঠিয়েছিলেন। সিংহের বাহিনী সংখ্যাগরিষ্ঠ ছিল এবং গোবর্ধনের কাছে সহায়তা চেয়েছিল। জয়ন্তীয়া রাজ্য গোবর্ধন জৈন্তিয়া কিংডম থেকে উত্তরে আগ্রাসনের মুখোমুখি হওয়ায় সহায়তা করতে পারেন নি। সিংহ ত্রিপুরা বাহিনী কর্তৃক নিহত হয়েছিল এবং কুকি প্রধানরা ব্রহ্মচলকে ত্বিপ্রা রাজ্যে সংযুক্ত করেছিলেন। জয়দেব রায় উপনন্দের মন্ত্রীর পুত্র জয়দেব রায়কে ত্রিপুরীদের অধীনে সামন্ত শাসক করা হয়েছিল।
ফলিত বিজ্ঞান

ফলিত বিজ্ঞান হলো বৈজ্ঞানিক পদ্ধতি এবং জ্ঞানকে ব্যবহারিক লক্ষ্য অর্জনের জন্য ব্যবহার করা। এর মধ্যে প্রকৌশল এবং ঔষধশাস্ত্রের মতো বিস্তৃত শাখা রয়েছে। ফলিত বিজ্ঞান প্রায়শই তাত্ত্বিক বিজ্ঞানের সাথে বৈপরীত্য সৃষ্টি করে, যা বৈজ্ঞানিক তত্ত্ব এবং সুত্রসমুহকে এগিয়ে নিয়ে যায় যা প্রকৃতিকে নতুনভাবে ব্যাখ্যা করতে সাহায্য করে এবং নতুন আবিষ্কারের পূর্বাভাস দেয়।
ফলিত বিজ্ঞান মতো পরিসংখ্যান এবং সম্ভাবনা তত্ত্বের মতো আনুষ্ঠানিক বিজ্ঞানও প্রয়োগ করতে পারে। জেনেটিক এপিডেমিওলজি হল একটি প্রয়োগ বিজ্ঞান যা জৈবিক এবং পরিসংখ্যান উভয় পদ্ধতিই প্রয়োগ করে।